Ένας 44χρονος εν ενεργεία αστυνομικός σε υπηρεσία της Θεσσαλονίκης ταυτοποιήθηκε ανάμεσα σε άλλους δύο, έναν 43χρονο καταστηματάρχη και έναν 57χρονο συνταξιούχο, για συμμετοχή στην επίθεση κατά του δημάρχου Θεσσαλονίκης, Γιάννη Μπουτάρη.

Σύμφωνα με πληροφορίες, στον 44χρονο αστυνομικό που κατηγορείται, από το 2015 και έπειτα, του είχε αφαιρεθεί το όπλο, καθώς «κόπηκε» στα καθιερωμένα ψυχιατρικά τεστ, ενώ, όπως προσθέτουν οι ίδιες πληροφορίες, εκτελεί υπηρεσία γραφείου.

Και οι τρεις, κατηγορούνται κατά περίπτωση για τα αδικήματα της εξύβρισης και της διατάραξης οικιακής ειρήνης, ενώ η αστυνομία, έφτασε στον εντοπισμό τους στο πλαίσιο της συνεχιζόμενης έρευνας από την Υποδιεύθυνση της Κρατικής Ασφάλειας Θεσσαλονίκης, μέσα από τα βίντεο της επίθεσης, αλλά και από καταθέσεις.